Определение на председателя на Общия съд от 5 февруари 2010 г. - De Post/Комисия
(Дело T-514/09 R)
(Обезпечително производство - Обществени поръчки - Общностна процедура за възлагане на обществени поръчки - Молба за спиране на изпълнението и за привременни мерки - Липса на неотложност)
Език на производството: английски
Страни
Молител: De Post NV van publiek recht (Брюксел, Белгия) (представители: R. Martens и B. Schutyser, avocats)
Ответник: Европейска комисия (представители: E. Manhaeve и N. Bambara, подпомагани от P. Wytinck, avocat)
Предмет
Молба за постановяване на привременни мерки, с която се иска, първо, да бъде спряно изпълнението на решението, с което Службата за публикации на ЕС (СП) е възложила на "Entreprises des Postes et Télécommunications Luxembourg" поръчката, предмет на покана за представяне на оферти № 10234 "Ежедневно транспортиране и доставка на Официален вестник, книги, други периодични издания и публикации", второ, да бъде задължена Службата за публикации да не подписва посочения в горната покана за представяне на оферти договор и трето, в случай че посоченият договор вече е сключен, да бъде спряно неговото изпълнение докато Общият съд се произнесе по съществото на жалбата
Диспозитив
Отхвърля молбата за допускане на обезпечение.
Съдът не се произнася по съдебните разноски.
____________